stanford-oval/wikipedia huggingface dataset:
Marawin taistelu
Tausta

Marawin sijainti Filippiineillä.
Marawin taistelu käytiin Filippiineihin kuuluvalla Mindanaon saarella. Alueen islaminuskoiset heimot tunnetaan yhteisnimellä morot ja heillä on pitkä historia aseellisessa vastarinnassa keskushallintoa vastaan. Taisteluja käytiin jo Espanjan siirtomaakaudella. Filippiinien itsenäistyttyä keskushallinnon ja morojen välejä kiristi esimerkiksi Filippiinien kristityn valtaväestön muuttoliike Mindanaolle, jonka seurauksena paikalliset muslimit jäivät vähemmistöksi. Moron kansallinen vapautusrintama (Moro National Liberation Front, MNLF) perustettiin 1960-luvulla ja verisessä konfliktissa keskushallinnon kanssa kuoli tuhansia. Myöhemmin järjestöstä erkani Moron islamilainen vapautusrintama (Moro Islamic Liberation Front, MILF). Enemmän tai vähemmän kansallismielisten järjestöjen ohella alkoi muodostua myös radikaalimpaa islamia ajaneita ryhmiä, joista tunnetuin vuonna 1991 perustettu Abu Sayyaf, jolla oli yhteyksiä al-Qaedaan.
Vuonna 2014 Abu Sayyafin komentaja Isnilon Hapilon vannoi uskollisuudenvalan Isis-järjestölle, mikä johti Abu Sayyafin hajoamiseen eri ryhmittymiin. Hapilon siirtyi Abu Sayyafin perinteiseltä tukialueelta Sululta ja Basilanilta Mindanaolle, jossa hän liittoutui kolmen pienen ääri-islamilaisen liikkeen kanssa. Yksi näistä oli Maute-ryhmä, jonka olivat perustaneet veljekset Omar ja Abdullah Maute. Veljeksillä oli sukusiteitä MILF-järjestöön, joka on sittemmin pyrkinyt tekemään pesäeroa islamilaisten liikkeiden ääripäihin. Maute-ryhmä alkoi tehdä iskuja vuonna 2013 ja esimerkiksi elokuussa 2016 he vapauttivat 23 vankia hyökkäyksessä Marawin vankilaan. Tammikuussa 2016 ryhmä valtasi Butigin kaupungin, mutta keskushallinnon joukot valtasivat sen takaisin helmikuussa. Matkustaminen Syyriaan oli vaikeutunut merkittävästi vuoden 2016 puoliväliin mennessä, jolloin Isis-järjestön johto alkoi kannustaa kannattajiaan jihadiin Filippiineillä. Kesäkuussa 2016 järjestö julkaisi videon, jossa taistelijoita Indonesiasta, Malesiasta ja Filippiineiltä kehotettiin matkustamaan Syyrian sijaan Filippiineille. Marawin valtausta suunniteltiin ilmeisesti ramadanin ajaksi sen propaganda-arvon takia ja taistelun uskottiin tuovan järjestön riveihin uusia vapaaehtoisia.
Ennen taistelujen alkamista Marawissa oli arviolta 200 000 asukasta. Kaupunki on paikallisten maranaojen uskonnollinen keskus.
Seuraukset

Taistelun päättyessä 23. lokakuuta taistelut olivat kestäneet 154 päivää. Sen aikana kodeistaan Marawissa tai sen lähistöltä pakeni 360 000 siviiliä. Virallisten lukujen mukaan 920 kapinallista, 165 sotilasta ja 47 siviiliä saivat surmansa taistelujen aikana. Kapinalliset ottivat 1 780 panttivankia, jotka onnistuttiin vapauttamaan. Itsenäiset järjestöt eivät kuitenkaan ole voineet vahvistaa virallisia lukuja. Marawin rakennukset kärsivät mittavia tuhoja taistelujen aikana. Taistelujen päätyttyä noin puolet kaupungista oli tuhoutunut ilmaiskuissa ja tykistötulessa, sekä ankarissa katutaisteluissa. Taistelut olivat kolaus Filippiinien armeijan uskottavuudelle sen epäonnistuessa jatkuvasti saavuttamaan sille asetettuja aikarajoja taistelun lopettamiseksi. Toisaalta armeija osoitti myös pystyvänsä toimimaan hallitusti. Duterten julistaessa poikkeustilan pelkona oli, että Filippiinit luisuisi autoritääriseen hallintoon, kuten tapahtui esimerkiksi poikkeustilan aikana Ferdinand Marcosin kaudella 1970- ja 1980-luvuilla. Armeijan koettiin kuitenkin käyttäneen hätätilan sille tuomia oikeuksia harkitusti.
Marawn taistelu lähensi Filippiinien ja Yhdysvaltojen turvallisuusyhteistyötä. Jotkin Filippiinien armeijan tahot kuvailivat Yhdysvaltojen tukea esimerkiksi tiedustelussa jopa ratkaisevaksi tekijäksi taistelussa. Sotilasyhteistyötä lähennettiin myös Malesian kanssa, jolle radikaali islam muodostaa saman kaltaisen uhan. Taisteluihin armeijan puolella osallistui myös MILF-järjestön taistelijoita ja taistelun toivottiinkin lähentävän hallituksen ja vuosia sitä vastaan taistelleen kapinallisjärjestön välejä ja nopeuttavan mahdollista rauhansopimusta sen ja hallituksen välillä.
Aiheesta muualla

Kuvia tai muita tiedostoja aiheesta Marawin taistelu Wikimedia Commonsissa
Savua Marawissa Filippiinien ilmavoimien iskun jälkeen kesäkuussa 2017.
Filippiinien armeijan joukkoja.
Pakolaisia Marawista Iliganissa toukokuussa 2017.
Merville-Franceville-Plage

Merville-Franceville-Plage'n kunnantalo
Merville-Franceville-Plage on kunta Calvadosin departementissa Basse-Normandien hallintoalueella Ranskassa. Kunnassa oli 1 521 asukasta vuoden 1999 väestönlaskennassa. Merville-Franceville-Plage'n pinta-ala on 10 neliökilometriä.
Marattiaceae

| Marattiaceae |
| --- | --- |
 Marattia salicina
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Sanikkaiset Pteridophyta
Luokka::  Marattiopsida
Lahko::  Marattiales
Heimo::  Marattiaceae  Kaulf. (1824)
Katso myös
   Marattiaceae Wikispeciesissä   Marattiaceae Commonsissa 
Infobox OKNimi-testi OK: 
Marattiaceae on trooppinen saniaisheimo, joka muodostaa lahkon Marattiales ja luokan Marattiopsida. Heimolla on hyvin pitkä evoluutiohistoria ja varhaisimmat sen fossiilit ovat kivihiilikaudelta. Nykyisiä lajeja Marattiaceae-heimossa on noin 130 tai noin 150. Levinneisyydeltään heimon lajit ovat pantrooppisia, ja lajirunsaus painottuu Oseaniaan.
Tuntomerkit

Heimon lajit kasvavat usein huomattavan suurikokoisiksi. Kaikissa kasvinosissa on limatiehyitä. Juuret ovat kookkaita ja meheviä. Mehevät juurakot (ritsomit) ovat lyhyet ja pystyt tai matavat ja pitkänomaiset, joskus pallomaiset. Lehtien liittymäkohdissa on meheviä tai paperimaisia korvakemaisia ulokkeita. Samoissa kohdissa on myös usein jälkisilmuja, joista voi kasvaa uusia yksilöitä. Lehdet ovat tavallisesti kookkaita, meheviä tai nahkeita. Tavallisesti ne ovat useaan kertaan pari- tai sormilehdykkäisiä, harvoin ehyitä. Ruodissa on pulvinukset eli turvonneet nivelet ja korkkihuokosia (lentisellejä). Lehtilapa ja juurakot ovat kilpikarvojen peittämiä.
Itiöpesäkkeet ovat vaihtelevissa määrin kasvaneet yhteen pyöreiksi tai pitkänomaisiksi synangioiksi. Ne avautuvat raoilla tai huokosilla, ja sisältävät 1000–7000 itiötä. Itiöt ovat muodoltaan tavallisesti kaksikylkisiä tai soikeamaisia, ja niissä on yksi ituaukko. Suvullinen sukupolvi eli gametofyytti kasvaa maan pinnalla, ja on muodoltaan herttamainen, kookas ja lehtivihreällinen.
Evoluutio

Ylähiilikaudelta tunnetaan fossiileja, joiden varren anatomia eli sisärakenne ja synangiot ovat selvästi Marattiaceae-heimolle tyypillisiä. Ryhmä on siten yksi vanhimmista vielä elossa olevista maakasviryhmistä. Nykyään eläviä sukuja tunnetaan varmuudella trias- ja jurakautisista kerrostumista, joiden syntyaikaan heimo oli levinnyt laajalti pohjoisella pallonpuoliskolla. Nykyään levinneisyyskeskukset sijoittuvat yhtäältä Pohjois-Andeille, toisaalta Etelä-Kiinaan. Mikään nykyisistä kasviryhmistä ei ole Marattiales-lahkon ja sen ainoan heimon läheinen sukulainen.
Suvut

Uudemman systematiikan mukaan heimo jakautuu kahteen alaheimoon, kuuteen sukuun ja käsittää noin 135 lajia:
Alaheimo Danaeoideae
Danaea (n. 55 lajia)
Alaheimo Marattioideae
pirskosaniaiset Angiopteris (n. 30 lajia)
Christensenia (1 laji: Christensenia aesculifolia)
Eupodium (3 lajia)
Marattia (n. 10 lajia)
jyväsiivet Ptisana (n. 35 lajia)
Aiemmin tutkimuksen ”A classification for extant ferns” (2006) mukaan Marattiaceae-heimoon kuului neljä sukua. Muissa lähteissä sukuja on mahdollisesti esitetty enemmän.
Angiopteris
Christensenia
Danaea
Marattia
Käyttö

Etelä-Aasiassa käytetään toisinaan ravinnoksi eräiden pirskosaniaisten (Angiopteris) lajien tärkkelyspitoisia juurakoita, Polynesiassa niillä maustetaan riisiä ja Intiassa niistä valmistetaan päihdyttävää juomaa. Havaijilla ja Uudessa-Seelannissa eräitä heimon lajeja on käytetty ja viljeltykin ravinnoksi.
Aiheesta muualla

Suomen Lajitietokeskus: Marattiaceae
Mervyn Finlay

| Mitalit | Mitalit | Mitalit |  |
| --- | --- | --- | --- |
|  Australian Helsingin soutujoukkue vuonna 1952. Finlay takarivissä kolmas oikealta. |  Australian Helsingin soutujoukkue vuonna 1952. Finlay takarivissä kolmas oikealta. |  Australian Helsingin soutujoukkue vuonna 1952. Finlay takarivissä kolmas oikealta. |  |
Maa:   Australia
Miesten soutu
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | kahdeksikko |  |
Mervyn David "Merv" Finlay (17. kesäkuuta 1925 Balmain, Sydney – 2. heinäkuuta 2014) oli australialainen tuomari (Queen's Counsel) sekä soutaja ja olympiamitalisti.
Finlay kuului Australian olympiapronssia voittaneeseen kahdeksikkojoukkueeseen Helsingissä 1952. Yhdysvallat ja Neuvostoliitto olivat Australiaa nopeampia, ja neljänneksi soutaneen Ison-Britannian Australia voitti 1,7 sekunnin erolla.
Finlay työskenteli myöhemmin merkittävissä oikeudellisissa toimissa, kuten New South Walesin korkeimman oikeusasteen tuomarina. Hän kuoli kotonaan 89-vuotiaana 2. heinäkuuta 2014.
Mervyn King

King vuonna 2008
Mervyn Allister King (s. 30. maaliskuuta 1948) on brittiläinen ekonomisti, joka toimi Yhdistyneen kuningaskunnan keskuspankin eli Bank of Englandin pääjohtajana vuosina 2003–2013.
King opiskeli Cambridgen ja Harvardin yliopistoissa. Hän on opettanut Cambridgen ja Harvardin lisäksi Birminghamissa, MIT:ssä ja LSE:ssä.
Bank of Englandin palvelukseen King siirtyi pääekonomistiksi vuonna 1991. Hänestä tuli pankin varapääjohtaja vuonna 1998 ja pääjohtaja vuonna 2003.
King on naimisissa suomalaisen Barbara Melanderin kanssa vuodesta 2007, pariskunta avioitui vuonna 2007 Helsingissä. He  olivat tavanneet toisensa ensimmäistä kertaa 1970-luvulla Cambridgen yliopistossa.
King on sanonut ihailevansa Suomen Pankin entistä pääjohtajaa Risto Rytiä.
Maakkiat

| Maakkiat |
| --- | --- |
 Maackia fauriei -lajin kukinto
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Tribus::  Sophoreae
Suku::  Maakkiat Maackia  Rupr.
Synonyymit
 Buergeria Miq. 
Katso myös
   Maakkiat Wikispeciesissä   Maakkiat Commonsissa 
Infobox OKNimi-testi OK: 
Maakkiat (Maackia) on hernekasvien heimon Faboideae-alaheimoon kuuluva kasvisuku, joka on kotoisin Itä-Aasiasta. Sukuun kuuluvaa maakkiaa (Maackia amurensis) käytetään koristekasvina lauhkealla vyöhykkeellä.
Ulkonäkö ja koko > Kasvutapa ja lehdet

Maakkiat ovat kesävihantia puita ja pensaita, joiden harmaanruskeassa kuoressa on pitkähköjä, ruskeita korkkiraitoja. Lehtihangoissa sijaitsevat silmut ovat kooltaan 5–7 millimetriä, leveän munanmuotoisia ja teräväkärkisiä; niitä peittää kaksi päällekkäistä, tummanvioletinruskeaa ja valkokarvaista silmusuomua. Kärkisilmut puuttuvat, mutta subterminaalisilmut voivat olla niiden paikalla.selvennä
Maakkioiden vastakkaiset tai vuorottaiset lehdet jakautuvat lehtiruotiin ja päätöparisen parilehdykkäiseen lehtilapaan. Vastakkaiset lehdykät ovat lyhytruotisia. Korvakkeet puuttuvat.
Ulkonäkö ja koko > Kukat ja hedelmät

Kukat kasvavat pystyissä, tiheissä terttumaisissa kukinnoissa, jotka ovat tavallisesti versojen kärjissä. Kukinnot kasvavat yksittäin tai suurissa huiskilomaisissa kerrannaiskukinnoissa. Kukissa on suojuslehtiä. Kellomaisilla, viisiteräisillä kukilla on kaksinkertainen kehä. Verhiö on viisihampainen. Herneenkukkaa muistuttava teriö vaihtelee väriltään valkoisesta vihertävänvalkoiseen. Kymmenen hedettä ovat kasvaneet tyvistään yhteen. Huomattavan karvainen, yksittäinen emi sisältää vain muutaman siemenaiheen. Vartalo on hieman taipunut, luotti pieni ja terminaalinen.
Suorat tai taipuneet palot ovat pituudeltaan 3,5–5 senttimetriä, pitkähköjä tai voimakkaasti litistyneitä ja sisältävät yhdestä viiteen siementä. Vaaleanruskeat siemenet ovat pitkiä ja litteitä, soikeita ja kuuden millimetrin pituisia.
Levinneisyys

Maakkiat kasvavat luonnonvaraisina Itä-Aasiassa. Noin kahdestatoista lajista seitsemää esiintyy Kiinassa; näistä kuusi esiintyy ainoastaan siellä.
Luokittelu

Suvun Maackia kuvasi ensimmäisenä Franz Josef Ruprecht vuonna 1856. Suku kuuluu hernekasvien heimon Faboideae-alaheimon Sophoreae-tribukseen. Suku on saanut nimensä venäläisen luonnontieteilijän Richard Maackin (1825–1886) mukaan.
Maakkioiden sukuun kuuluu 9–12 lajia:
Maakkia eli jokimaakkia (Maackia amurensis Ruprecht & Maxim.): Kotoisin Itä-Aasiasta.
Maackia australis (Dunn) Takeda: Kotoisin Kiinan Guangdongin ja Hainanin maakunnista.
Maackia chekiangensis S.S.Chien: Kotoisin Kiinan Anhuin, Jiangxin ja Zhejiangin maakunnista.
Maackia ellipticocarpa Merr.: Kotoisin Hongkongista.
Maackia floribunda (Miq.) Takeda (synonyymi Maackia fauriei (H.Lév.) Takeda): Kotoisin Japanista, Koreasta ja Taiwanilta.
Maackia hupehensis Takeda (synonyymi Maackia chinensis Takeda): Kotoisin Kiinasta.
Maackia hwashanensis W.T.Wang ex C.W.Chang: Kotoisin Kiinan Henanin ja Shaanxin maakunnista.
Maackia tashiroi (Yatabe) Makino: Kotoisin Taiwanilta, Japanista ja Riukiusaarilta.
Maackia tenuifolia (Hemsley) Handel-Mazzetti: Kotoisin Kiinasta.
Käyttö

Sukuun kuuluvaa maakkiaa (Maackia amurensis) käytetään koristekasvina lauhkealla vyöhykkeellä.
Aiheesta muualla

iNaturalist: Suku Maackia
Integrated Taxonomic Information System (ITIS): Maackia (englanniksi)
Global Biodiversity Information Facility (GBIF): Maackia (englanniksi)
United States Department of Agriculture (USDA): Maackia (englanniksi)
Flora of China: Maackia (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Maackia
Maakkia (Maackia amurensis)
Käännös suomeksi
Michael Reusch

| Mitalit> Maa:   Sveitsi.Miesten voimistelu. Olympialaiset  | Mitalit> Maa:   Sveitsi.Miesten voimistelu. Olympialaiset  | Mitalit> Maa:   Sveitsi.Miesten voimistelu. Olympialaiset  | Maa:   Sveitsi> Miesten voimistelu. |
| --- | --- | --- | --- |
|  Kultaa | Lontoo 1948 | nojapuut |  |
|  Hopeaa | Berliini 1936 | joukkuekilpailu |  |
|  Hopeaa | Berliini 1936 | nojapuut |  |
|  Hopeaa | Lontoo 1948 | joukkuekilpailu |  |
|  Hopeaa | Lontoo 1948 | renkaat |  |
Michael Reusch (3. helmikuuta 1914 – 6. huhtikuuta 1989) oli sveitsiläinen voimistelija ja olympiavoittaja. Vuoden 1936 kesäolympialaisissa Berliinissä hän sai joukkuekilpailussa ja nojapuilla hopeamitalit. Kesäolympialaisissa 1948 Lontoossa hän voitti kultaa nojapuilla ja sai lisäksi hopeaa joukkuekilpailussa ja renkaissa.
Mato Neretljak

| 0 | 1 | 2 |
| --- | --- | --- |

Henkilötiedot
Koko nimi: Mato Neretljak
Syntymäaika: 3. kesäkuuta 1979 (ikä 45)
Syntymäpaikka: Orašje, Jugoslavia
Kansalaisuus:  Kroatia
Pelipaikka: Puolustaja
Pituus: 191 cm
Seurat
| Vuodet | Seura | O (M) |
| 1999-2000 2000-2002 2002-2005 2005-2008 2008-2010 2011 2012 2012-2013 2013-2014 | Orašje Osijek Hajduk Split Suwon Samsung Bluewings Omiya Ardija Suwon Samsung Bluewings Hajduk Split Rijeka Zadar |  |
Maajoukkue
| 2001–2006 | Kroatia | 10 (1) |
Mato Neretljak (s. 3. kesäkuuta 1979 Orašje) on kroatialainen entinen jalkapalloilija.
Jalkapallomaajoukkue

Neretljak debytoi Kroatian maajoukkueessa 2001. Hän on pelannut 10 maaottelua ja tehnyt niissä yhden maalin.
Michał Kościuszko

Michał Kościuszko (2010)
Michał Kościuszko (s. 20. huhtikuuta 1985) on puolalainen ralliautoilija.
Ura

Hän aloitti uransa karting-sarjoissa 15-vuotiaana. Hän vaihtoi rallin pariin 17-vuotiaana. Vuonna 2006 Kościuszko kilpaili JWRC-sarjassa Suzukilla. Hän debytoi myös WRC-sarjassa Ruotsin rallissa jossa sijoitus oli vaatimaton 37. Seuraavana vuonna hän kilpaili Renault Cliolla. Vuonna 2008 Kościuszko ajoi jälleen Suzukilla voittaen Sardinian kilpailun sijoittuen yhteispisteissä viidenneksi. Seuraavana vuonna hän sijoittui sarjan toiseksi voittaen Argentiinan ja Portugalin kilpailut. Vuonna 2010 Kościuszko kilpaili SWRC-sarjassa Ford Fiestalla ja Skoda Fabialla. Hän saavutti muutamia palkintosijoja sijoittuen sarjan viidenneksi. Vuonna 2011 Kościuszko kilpailee PWRC-sarjassa Mitsubishi Lancerilla. Hän saavutti ensimmäiset WRC-pisteensä Australian rallissa, jossa hän ajoi seitsemänneksi saavuttaen kuusi pistettä.
Michael T. Weiss

| Michael T>  Weiss.Henkilötiedot |
| --- | --- |
Koko nimi:  Michael Terry Weiss
Syntynyt: 2. helmikuuta 1962 (ikä 62)  Chicago, Illinois
Näyttelijä
Aktiivisena:  1985–
Merkittävät roolit:  Mike Horton (Päivien Viemää) Jarod (Kameleontti) Tarzan (Disneyn Tarzanin legenda)
Palkinnot
 Soap Opera Digest Award (1988) 
Aiheesta muualla
IMDb 
Michael Terry Weiss (s. 2. helmikuuta 1962 Chicago, Illinois) on yhdysvaltalainen näyttelijä, joka tunnetaan parhaiten televisiosarjasta Kameleontti.
Ura

Weiss aloitti näyttelemisen jo hyvin nuorena esiintyen paikallisissa televisiomainoksissa. Vuonna 1980 hän sai ensimmäisen elokuvaroolinsa elokuvassa Tavallisia ihmisiä, mutta hänen nimeään ei mainittu lopputeksteissä.
Valmistuttuaan Collegesta Weiss sai ensimmäisen merkittävän roolinsa vuonna 1985 televisiosarjasta Päivien viemää. Hän esiintyi aina vuoteen 1990 asti, jonka aikana Weiss palkittiin Soap Opera Digest -palkinnolla vuonna 1988. Samalla hän työskenteli hetken aikaa henkilökohtaisena kunto-ohjaajana. Vuonna 1996 Weiss sai uransa merkittävämmän roolin televisiosarjasta Kameleontti, jossa hän esitti pääroolia Jarodia. Sarjan aikana Weiss sai muun muassa Saturn-ehdokkuuden. Sarjan loputtua vuonna 2000, siitä ilmestyi vielä kaksi elokuvaa Kameleontti ja The Pretender: Island of the Haunted. Näiden jälkeen Weiss on esiintynyt vierailevissa rooleissa muun muassa televisiosarjassa Yli synkän virran.
Ura > Ääninäyttelijänä

2000-luvulla Weiss on tehnyt muutamia äänirooleja, joista merkittävin on ollut Tarzan, jota hän ääninäytteli elokuvassa Tarzan & Jane, sekä piirrossarjassa Disneyn Tarzanin legenda. Weiss oli myös Justice Leaguen kaksi osaisessa jaksossa " A Knight of Shadows" Etriganin/Jason Bloodin äänenä vuonna 2002. Kolme vuotta myöhemmin hän uusi roolinsa Justice League Unlimitedissä.
Aiheesta muualla

Michael T. Weiss Archive
The Most Unofficial Michael T. Weiss WebPage (Arkistoitu – Internet Archive)
Michael T. Weiss Myspacessa (englanniksi)
Mary Ann Hawkins

| Mary Ann Hawkins |
| --- | --- |
 Mary Ann Hawkins 2019 (kuvaaja: Antti Sepponen)
Tiedot
Toiminnassa:  2015– 
Tyylilaji:  surf, rock, instrumentaalimusiikki, rautalankamusiikki
Kotipaikka:  Helsinki
Jäsenet:  Janne Nieminen (kitara)  Eemeli Rimpiläinen (rummut)  Jussi Roine (basso)  Lauri Talja (kitara)  Niko Wilkinson (saksofoni)
Infobox OKNimi-testi OK: 
Mary Ann Hawkins on suomalainen yhtye, joka perustettiin Helsingissä vuonna 2015. Inspiroituneena Dick Dalen ja The Venturesin kaltaisista legendoista, yhtye sekoittelee perinteistä rautalankamusiikkia tiukkaan instrumentaaliseen surf rock -vetoiseen soundiin. Lisäksi yhtye on ottanut vaikutteita Ennio Morriconen spagettiwestern -sävellyksistä.
Yhtyeen debyytti-EP “Waves Won’t Lie” julkaistiin kesällä 2017. Tammikuussa 2018 Rumba -lehti kirjoitti Mary Ann Hawkinsin täyttävän Laika & The Cosmonautsin jättämän tyhjän tilan suomalaisessa rautalankamusiikissa. Keväällä 2019 julkaistu "Rumble" -EP on nimetty kulttimainetta nauttivan, vuonna 2002 ensi-iltansa saaneen Rumble -elokuvan mukaan. EP:ltä löytyy yhtyeen versiointi Loton "Numerojytä" tunnussävelmästä, joka on alun perin Matti Tuomisen luoma kappale.   Mary Ann Hawkins esittää kuitenkin pääsääntöisesti omia kappaleita, joiden sävellyksistä ja sovituksista vastaavat yhtyeen kaikki jäsenet. Yhtyeelle tunnusomaista ovat "kaurismäkeläiset" musiikkivideot, joita on julkaistu yhtyeen YouTube -kanavalla.
Diskografia > EP:t

"Waves Won't Lie" (2017)
"Rumble" (2019)
Diskografia > Singlet

"Hot Hot Heat" (2017)
"Lotto" (2019)
"Lemon Cola Lollipop" (2019)
"Hawkinsmania" (2021)
Maria Bellonci

| Maria Bellonci> Maria Villavecchia |
| --- | --- |
 Maria Bellonci
Henkilötiedot
Koko nimi:  Maria Bellonci
Syntynyt: 30. marraskuuta 1902 Rooma, Italia
Kuollut: 13. toukokuuta 1986 Rooma, Italia
Kansalaisuus:  Italia
Ammatti:  kirjailija
Kirjailija
Äidinkieli: italia
Tuotannon kieli: italia
Aiheesta muualla
www.fondazionebellonci.it
Löydä lisää kirjailijoitaKirjallisuuden teemasivulta
Maria Bellonci, s. Villavecchia (30. marraskuuta 1902 Rooma, Italia – 13. toukokuuta 1986 Rooma, Italia) oli italialainen kirjailija. Hänen kirjansa aiheet sijoittuvat lähinnä 1500-luvulle. Hän sai niihin aineistoa myös julkaisemattomista lähteistä.
Aiheesta muualla

Kuvia tai muita tiedostoja aiheesta Maria Bellonci Wikimedia Commonsissa
Marilee Stepan

| Mitalit | Mitalit | Mitalit |  |
| --- | --- | --- | --- |
|  Stepan vuonna 1952. |  Stepan vuonna 1952. |  Stepan vuonna 1952. |  |
Maa:   Yhdysvallat
Naisten uinti
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | 4×100 m vapaauintiv. |  |
Mary Louise ”Marilee” Stepan (myöh. Wehman, 2. helmikuuta 1935 Chicago, Illinois – 15. joulukuuta 2021 Winnetka, Illinois) oli yhdysvaltalainen uimari ja olympiamitalisti.
Stepan voitti Yhdysvaltain joukkueessa naisten 4×100 m vapaauintiviestissä olympiapronssia Helsingissä 1952 ja sijoittui samoissa kisoissa naisten 100 metrin vapaauinnissa seitsemänneksi. Hän avioitui myöhemmin Richard Wehmanin kanssa, ja pari sai neljä lasta. Stepan toimi vuosikymmeniä oopperamaailman hyväksi. Hän kuoli Winnetkassa 86-vuotiaana 15. joulukuussa 2021.
Aiheesta muualla

Marilee Stepan Kansainvälinen olympiakomitea. (englanniksi)
Lentopallo kesäolympialaisissa 2012 – miesten turnaus

| Lentopallo kesäolympialaisissa 2012 miesten turnaus |
| --- | --- |
 
Joukkueet:  12
Isäntämaa:   Yhdistynyt kuningaskunta
Kaupungit:  Lontoo
Ajankohta:  28.7.-11.8.2012
 
Mitalistit
–  Kulta:   Venäjä
–  Hopea:   Brasilia
–  Pronssi:   Italia
 
Paras pelaaja:   Murilo Endres
  ← 2008 2016 →
Miesten lentopalloturnaukseen Lontoon olympiakisoissa 2012 osallistui 12 joukkuetta. Joukkueet jaettiin kahteen alkulohkoon, alkulohkojen neljä parasta joukkuetta selviytyivät pudotuspeleihin.
Loppuottelussa kohtasivat Venäjä ja Brasilia. Brasilialla oli jo kolmannessa erässä kaksi ottelupalloa, mutta Venäjä onnistui ne selvittämään ja nousi lopulta olympiavoittoon saakka. Brasilia sai hopeaa ja pronssia otti Italia.